หมอยง เตือน โควิด-19 มีโอกาสระบาดรอบ 2 ย้ำมาตรการทุกอย่างต้องเข้ม
จับตาหน้าฝน หมอยง เตือน โควิด-19 มีโอกาสแพร่ระบาดรอบ 2 พร้อมย้ำมาตรการทุกอย่างต้องเข้มข้น ทุกคนต้องช่วยกันศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยา คลินิกภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย โพสต์ข้อความเรื่อง โควิด-19 กับการระบาดระลอก 2 ผ่านเฟซบุ๊กส่วนตัวว่า โดยระบุว่า ขณะนี้การระบาดในประเทศไทยสามารถควบคุมได้เป็นอย่างดี มีการพบผู้ป่วยรายใหม่ส่วนใหญ่จะอยู่ทางใต้และเป็นผู้ป่วยที่อยู่ในที่กักกัน กลับจากต่างประเทศบทเรียนจากประเทศจีน เกาหลี และญี่ปุ่น ก็ยังมีการเกิดกลุ่มการระบาดภายในเกิดขึ้นได้โอกาสที่จะมีรอบสองจึงมีความเป็นไปได้ เราสร้างกำแพงล้อมรอบประเทศไทย แต่ขณะเดียวกันยังมีน้ำท่วมอยู่นอกบ้าน เราวิดน้ำในบ้านเราจนแห้ง แต่เป็นการยากที่จะไม่ให้มีรอยรั่ว แต่ถ้ามีรูรั่วแล้วเราวิดน้ำออกทัน ก็เป็นปัญหา มาตรการในการป้องกันของเราก็ต้องเข้มแข็งในช่วงฤดูฝนจะเป็นฤดูกาล โรคติดต่อทางระบบทางเดินหายใจเกิดขึ้นได้ง่าย ถ้าดูจากไข้หวัดใหญ่จะระบาดในช่วงฤดูฝน และการระบาดจะเริ่มจากที่โรงเรียน บางโรงเรียนถึงกับต้องปิดเรียน มาตรการการป้องกันการกำหนดระยะห่างของบุคคล physical distancing การล้างมือ การใช้แอลกอฮอล์เช็ดถูมือ การกินร้อน การหลีกเลี่ยงเข้าชุมชนคนหมู่มาก มาตรการทุกอย่างต้องเข้มข้น ทุกคนต้องช่วยกัน รอระยะเวลาที่เรามียารักษาที่ดี หรือมีวัคซีนในการป้องกัน ทุกคนต้องช่วยกัน คนที่มีจะต้องรู้จักแบ่งปัน ให้ทุกคนอยู่ได้ขอบคุณเฟซบุ๊ก Yong Poovorawan
จับตาหน้าฝน หมอยง เตือน โควิด-19 มีโอกาสแพร่ระบาดรอบ 2 พร้อมย้ำมาตรการทุกอย่างต้องเข้มข้น ทุกคนต้องช่วยกัน
โควิด-19,ไวรัสโคโรน่า,COVID-19,โควิดวันนี้,โควิด 19 ในไทย,ยง ภู่วรวรรณ,ข่าวทั่วไป